Kamer van verlate verhale · Maroela Media - iono.fm
MAROELA MEDIA | Series , ±14 min episodes total time 2 hr 51 min	|
'n Aspirant jong kunstenaar word genooi na La Bastille de la Creativite, die grootste kunsmuseum ter wêreld. Hy word 'n aanbod gemaak wat sy lewe onherroeplik kan verander. Die vraag is: teen watter prys?
-	Darius: Kaz McFadden
-	Mev. Bouché: Lara Lourens
-	Die twee vriende: PG Mulder en Nicolai Davidson
-	Spesiale dank aan Peforming Arts Lifestyle Institute (Pali) vir ekstra byklanke en stemme
Wanneer twee ou skoolvriendinne mekaar raakloop langs die rugbyveld kom ou skete na vore en word hul kinders se grootste rugbywedstryd hulle oorlogsveld.
-	Ilanza: Su-an Müller-Marais
-	Corrie: Nina Coetzer
'n Eensame jong sprokiesheks bevind haarself in haar bose familie se toring, gereed vir vandag se held om haar te kom red. Wanneer sy besef sy is die familie se swartskaap, neem sy 'n besluit wat haar hele lewe kan verander.
-	Wendy: Ursula Botha
-	Spieël: Jacques Adriaanse
-	Prins: Richart van Jaarsveld
Hoop is 'n boemelaar
Esmerelda het Simon se hart gebreek. Net jammer hulle was al twee by dieselfde Nuwejaarspartytjie. Tien sekondes voor die "Happy New Year"-gille was Simon hand om die blaas met sy nuwe vriend, 'n boemelaar genaamd Hoop.
-	Simon: Jaco Meyer
-	Hoop: Abri le Roux
-	Byspeler: Ryno Verster
Drie vriende klim 'n reusagtige berg uit en ontdek die fontein van jeug. Daar is egter dié fynskrif: "Jy moet jou lewe oor begin as 'n babatjie." Nou moet die drie besluit wie gaan doeke omruil en wie gaan hul jeug herontdek.
-	Dandré: Pietie Beyers
-	Andries: Stefan Vermaak
-	Chris: Tiaan Kelderman
Arme Charlize Theron is gebore met 'n bekende naam, maar 'n onbekende gesig. Sy het dit geërf by ouma Charlize Theron, wat dit op haar beurt by haar ouma Charlize Theron geërf het. Net jammer niemand het dit vir die restaurant Fleur se werkers gesê waar sy vanaand haar sitplek bespreek het nie.
-	Jean-Pierre: Tiaan Slabbert
-	Helena: Izel Bezuidenthout
-	Charlize Theron: Estel Terblanché
Martin is raadop. Hy het groot nuus om te deel met sy moeder, maar die uitdaging om haar te probeer red van haar tegnologiese gestremdheid mag hom dalk net knak.
-	Martin: Tiaan Kelderman
-	Ma: Sulette Thompson
Daisy en die boontjierank
Ons almal ken die storie van Jan en die boontjierank. Daisy die koei se storie is minder bekend en amper net so magies.
-	Lennard: Jacques Adriaanse
-	Marsha: Inamari Schoonraad
-	Die verteller: Elana Barker
Martin en Aida is die enigste twee siele op 'n vlug na Kaapstad. Hulle besef egter hulle het dalk meer gemeen as wat hulle met die eerste oogopslag gereken het.
-	Aida: Annelie Bouwer
-	Lugwaardin: Ané Louw
Herclu en Mieke is die baasbreine agter die vreesaanjaendste spookhuis wat hulle kerkbasaar al ooit gesien het. Wanneer daar stemme onder die vloere begin weergalm, besef hulle hulle het dalk te ver gegaan.
-	Herclu: Herman Vorster
-	Mieke: Candice Weber
Kleine kleine ogie
Twee vriendinne is op 'n meer op pad na 'n klein eilandjie waar hulle hul vriendin se as moet gaan strooi. Terwyl hulle kleine kleine ogie speel, gewaar hulle iets wat moontlik 'n krokodil is wat hulle agtervolg.
-	Tania: Inamari Schoonraad
-	Janneke: Ilke Konig
Tessa is nou al 18 weke swanger en is in die hospitaal saam met Hannes, wie se verstandtande binnekort getrek gaan word. Wanneer Tessa met 'n narkose-belaaide Hannes opgeskeep sit, dink sy dat Hannes se vrot geheimpies uiteindelik hulle verhouding sal knak. Maar, dis alles behalwe wat werklik gaan gebeur…